**ТЕХНИЧЕСКА СПЕЦИФИКАЦИЯ**

**ЗА УЧАСТИЕ ВЪВ ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА, С ПРЕДМЕТ НА ПОРЪЧКАТА:**

*„Обществен превоз на пътници по автобусни линии от утвърдената републиканска и общинска транспортна схема“*

1. **ПЪЛНО ОПИСАНИЕ НА ОБЕКТА НА ПОРЪЧКАТА, ВКЛЮЧИТЕЛНО ОСНОВНИ ХАРАКТЕРИСТИКИ:**

Обект на настоящата обществена поръчка е „предоставянето на услуга” по смисъла на чл. 3, ал. 1, т. 3 от ЗОП.

Предмет на настоящата обществена поръчка е извършване на услуги по обществен превоз на пътници по автобусни линии от Републиканската и Общинската транспортни схеми на Община Елин Пелин. В предмета се включва превоз на пътници по утвърдени междуобластни маршрутни разписания от Републиканската транспортна схема и утвърдени междуселищни маршрутни разписания от общинската транспортна схема, по следните линии:

**Републиканската транспортна схема:**

* Маршрутни разписания с номера № 23201, № 23202, № 23203, № 23204 № 23205, № 23206, № 23207, № 23208, № 23209, № 23210, № 23211 и № 23212 на автобусна линия **АГ Елин Пелин - АГ София „Подуяне“;**

**Общинската транспортна схема:**

* Маршрутни разписания на автобусна линия **АГ Елин Пелин - с. Доганово**, час на тръгване 7.15ч., 10.30ч.
* Маршрутни разписания на автобусна линия **АГ Елин Пелин - с. Габра**, час на тръгване 05.10ч, 06.30., 07.30ч., 12.00ч., 14.30ч., 17.30ч., 19.05ч.
* Маршрутни разписания на автобусна линия **АГ Елин Пелин - с. Крушовица**, час на тръгване 7.50ч., 17.30ч. - сезонно (м. май - м. септември).
* Маршрутни разписания на автобусна линия **АГ Елин Пелин - с. Нови хан**, час на тръгване 5.40ч, 13.30ч.
* Маршрутни разписания на автобусна линия **АГ Елин Пелин - с. Елешница**, час на тръгване 06.25ч., 12.25ч., 19.30ч.
* Маршрутни разписания на автобусна линия **АГ Елин Пелин - с. Петково**, час на тръгване 8.30ч, 10.30ч., 12.30ч., 17.30ч.

Маршрутът, спирките по маршрута, часовете на тръгване, общата дължина/км./ на маршрутното разписание и др.информация, свързана с автобусните линии от републиканската и общинската транспортна схема са приложени като неразделна част към настоящата документация.

**Изисквания към изпълнението:**

1. Осигуряване комфорт на пътниците: тиха музика, обявяване на видно място на разписанията, оповестяване на спирките или друга информация.

2. Спазване на нормативните санитарно-хигиенни изисквания по отношение на чистота, отопление и вентилация на салона за пътници съобразно сезона.

3. Поддържане на екологичните и техническите качества на автобусите за целия срок на договора. При възникване на технически или друг проблем своевременно осигуряване на резервно превозно средство за извършване на транспортната услуга.

4.Транспортната услуга да се предлага с изправни превозни средства, отговарящи на изискванията на Наредба № Н-32/16.12.2011 г. за периодичните прегледи за проверка на техническата изправност на пътните превозни средства на Министерството на транспорта, информационните технологии и съобщенията.

5. Избраният за изпълнител участник трябва да изпълнява превоза посредством водачи, които отговарят на изискванията на Наредба № 2/15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси.

Водачът на пътното превозно средство за обществен превоз на пътници е длъжен да спира на определените и обозначени по маршрута спирки, като осигурява възможност за безопасното качване и слизане на пътниците.

На водача на пътно превозно средство от редовните линии за обществен превоз на пътници е забранено да спира за качване и слизане на пътници извън обозначените с пътни знаци спирки.

6. По време на изпълнение на поръчката изпълнителят експлоатира само технически изправни автобуси и осигурява в тях локална вентилация, локално осветление, климатик/климатроник, отопление.

**Изпълнителят е длъжен:**

- да спазва утвърденото маршрутно разписание;

- да спазва всички изисквания, свързани с безопасността на движението;

- да организира предпътния медицински преглед на водачите, включващ общото им здравословно състояние;

- да организира труда на водачите, като спазва нормативно установената максимална продължителност на работния ден (смяна), междудневната и междуседмична почивка съгласно Закона за автомобилните превози;

- да организира проверката на техническото състояние на автомобилите преди излизане от гаража;

- да осигурява всички задължителни застраховки на пътниците и водачите;

- да спазва санитарно-хигиенните условия за превоз на пътници;

- да осигурява комфортни условия в превозните средства;

- да изпълнява договора съобразно критериите за достъпност на хора с увреждания.

**Изпълнителят няма право:**

1. да извършва едностранни промени в организацията на превозите, включващи тяхното качество и култура;

2. да допуска правостоящи пътници в превозните средства, освен в случаите на превоз на пътници по градски и междуселищни линии при пътувания на разстояние до 30 км;

3. преотстъпва извършването на превози на трето лице;

4. извършва неразрешени от компетентните органи превози.

При извършването превозите по междуселищните автобусни линии задължително да се използват автогарите и автоспирките, посочени в маршрутното разписание.

По време на работа автомобилите да бъдат обозначени с табели съгласно изискванията на Наредба № 2/15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси.

При необходимост участникът да обновява или подменя автопарка с превозни средства, с качества еднакви или по-добри от тези, с които е участвал в процедурата.

**Изисквания към извършването на обществен превоз на пътници по автобусни линии от общинската транспортна схема съгласно маршрутни разписания:**

1. Общественият превоз на пътници трябва да се извършва при спазване на условията за безопасност и с технически изправни автобуси, като:

а) Автобусите подлежат на задължителен преглед за проверка на техническата им изправност на всеки 6 месеца, както е предвидено в чл. 147, ал. 3 от Закона за движението по пътищата. Прегледът се извършва по реда, предвиден в Наредба № Н-32 от 16.12.2011 г. за периодичните прегледи за проверка на техническата изправност на превозните средства.

б) Преди началото на всеки работен ден водачите на автобуси следва да преминат предпътен медицински преглед за здравословно състояние и наличие на алкохол в кръвта, а автобусите – предпътен технически преглед.

2. Минималната възраст на водачите, осъществяващи превоз на пътници, трябва да бъде съобразена с изискванията на чл. 87 от Закона за автомобилните превози.

3. Превозите се извършват в почистени и добре проветрени автобуси при спазване на всички санитарни и хигиенни изисквания.

4. През зимния сезон превозните средства трябва да се отопляват.

**Изисквания към автобусите, с които се участва:**

1. Представените превозни средства, съгласно чл. 34 от Наредба № 2/15.03.2002 г. на МТС следва да отговарят на изискванията за техническа изправност, посочени в наредбата по чл. 147, ал. 1 от Закона за движение по пътищата;

2. Средната възраст на парка (основен и резервен) по първоначална регистрация да бъде до 10 години;

3. Превозните средства да са с класове, съгласно чл. 37, т.3, буква „а“ от Наредба № 2/15.03.2002 г. на МТС;

1. **СТОЙНОСТ НА ПОРЪЧКАТА:**

Стойността на поръчката се определя в български лева без данък върху добавената стойност (ДДС).

Цената на настоящия договор за услуга се определя в лева без ДДС, при спазване на изискванията на настоящите указания, и се предлага от участника в ценовата му оферта.

Стойността на обществената поръчка включва цената на всички свързани с изпълнението на поръчката разходи, в това число разходи съобразно избраната организация и методология на работа за мобилизация, възнаграждения, социални и здравни плащания, свързани с работата на екипа на изпълнителя, плащания към подизпълнителите, осигуряване на офис, оборудване, консумативи, извършени работи, труд, вложени материали, технически средства, пособия, хардуерни и софтуерни приложения, механизация, гориво, транспорт, енергия, контрол върху качеството, управление, данъци, лицензи, застраховки, плащания към бюджета и други подобни, както и непредвидени разходи и печалба за изпълнителя.

1. **ФИНАНСИРАНЕ И СРОК ЗА ИЗПЪЛНЕНИЕ:**

Обектът на настоящата поръчка се финансира със средства от републиканския бюджет. Плащането се осъществява след постъпване на средствата по бюджета на възложителя и след представени от изпълнителя в Община Елин Пелин справки, опис-сметки и фактури. Финансирането на поръчката представлява предвидено компенсиране на превозвачите за извършени от тях разходи по реда на Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии в междуселищния транспорт в транспорта в планински и други райони и за издаване на превозни документи за извършване на превозите.

Финансирането на поръчката представлява предвидено компенсиране на превозвачите за извършени от тях разходи за превоз на лицата по чл. 19, т. 1 (ветерани), чл.19, т. 2 (военноинвалиди и военно-пострадали), чл.19, т. 3 (деца до 7 навършени години), чл.19, т. 4 (деца от 7 до 10 навършени години), чл.19, т. 5 (учениците в дневна форма на обучение и студентите редовно обучение, включително докторантите), чл. 19, т. 6 (лицата, получаващи пенсия по условията на глава шеста от КСО) и чл.19, т. 8 (ученици до 16-годишна възраст в населено място, в което няма училище) от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с ПМС № 163 от 29.06.2015 г., обн., ДВ, бр. 51 от 7.07.2015 г. (Наредбата, приета с ПМС № 163). Финансирането на поръчката представлява предвидено компенсиране на превозвачите за извършени от тях разходи за превоз на лицата по чл. 17, ал. 2 (учениците до 16-години от закрити училища), чл. 18, ал. 3 (учащи се, студенти и докторанти редовно обучение), чл.19, ал. 2 (лицата, получаващи пенсия по условията на глава шеста от Кодекса за социално осигуряване, навършили възрастта по чл.68, ал.1-3 от същия кодекс).

Средствата за компенсиране на пътуванията с ценови облекчения се предоставят до размера, определен в държавния бюджет за тази цел, при спазване на приоритетите за разходване на бюджетните средства, определени със закона за държавния бюджет за съответната година.

Плащането ще се осъществява след постъпване на средствата от централния бюджет по бюджета на Възложителя (общината) въз основа на представени от Изпълнителя в Община Елин Пелин справки (списъци, опис-сметки) и фактури.

**Общата прогнозна стойност на поръчката е до 69 000 лв.(шестдесет и девет хиляди лева) без ДДС**, съобразно предвидените за целта средства в централния и общинския бюджети.

Възложителят няма задължение за цялостно усвояване на посочения финансов ресурс. Разпределението му е прогнозно, а окончателната стойност ще се определи в рамките на реалното изпълнение на поръчката.

Срокът за изпълнение на договора е **12 месеца**, считано от датата на подписването му.

Заплащането на цената на договора се извършва по банков път в български лева при условията, подробно описани в проекта на договор, неразделна част от документацията за участие.

Всички документи, свързани с плащанията по договора с изпълнителя, се подписват от представляващия по закон или от друго лице, упълномощено с пълномощно от възложителя, и трябва да имат печат на изпълнителя.

1. **КРИТЕРИИ ЗА ПОДБОР И МОТИВИ ЗА ОПРЕДЕЛЯНЕТО ИМ:**

Критерии за подбор- Възложителят определя критерии за подбор, които се отнасят до годността (правоспособността) за упражняване на професионална дейност и техническите и професионални способности, както следва:

1. **Годност (правоспособност за упражняване на професионална дейност)**

Участникът следва да притежава валиден лиценз за извършване на превоз на пътници, изискван от Закона за автомобилните превози. Участникът предоставя заверени копия на валиден лиценз за превоз на пътници, издаден от Министерството на транспорта (при превози с лиценз на Общността се изисква заверено копие от лиценза).

1. **Икономическо и финансово състояние** - Възложителят не поставя изисквания относно икономическото и финансово състояние на участниците.
2. **Критерии за установяване на технически и професионални способности на участниците -** Участниците в процедурата за възлагане на настоящата обществена поръчка трябва да са в състояние да докажат, че разполагат с необходимите човешки и технически ресурси, както и с опит за изпълнение на поръчката при спазване на подходящ стандарт за качество.

С оглед гореизложеното, всеки участник трябва да отговаря на определените от възложителя минимални критерии за подбор, а именно:

1. да е изпълнил услуга/и, с предмет и обем, идентични или сходни с тези на поръчката, за последните три години от датата на подаване на офертата.

*Забележка: под дейности с предмет, идентични или сходни с тези на поръчката, следва да се разбират услуги за автобусен превоз на пътници. участникът трябва да докаже извършването на дейностите със списък на услугите, които са идентични или сходни с предмета на обществената поръчка, изпълнени за последните три години от датата на подаване на офертата,* *с посочване на стойностите, датите и получателите, заедно с доказателства за извършените услуги – чл. 64, ал. 1, т. 2 от ЗОП.*

1. да разполага с персонал и/или с ръководен състав с определена професионална компетентност за изпълнението на поръчката, както следва – участниците трябва да разполагат с минимум брой водачи, равен на изискващия се общ брой моторни превозни средства. Предложените водачи трябва да притежават свидетелство за управление на МПС, удостоверяващо правоспособност за управление от съответната категория, и удостоверение за психологическа годност. Предложените правоспособни водачи трябва да бъдат индивидуализирани чрез следните данни: три имена, свидетелство за управление на МПС за съответната категория и удостоверение за психологическа годност.

*Забележка: при подаване на офертата покриването на изискването се удостоверява чрез представяне на списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата* *– чл. 64, ал. 1, т. 6 от ЗОП.*

1. да разполага с необходимото техническо оборудване или еквивалентно за изпълнение на поръчката, както следва: 1 бр. основен автобус за всяко маршрутно направление(маршрутните направления са 7 на брой), плюс два резервни автобуса. Местата в превозните средства следва да бъдат съобразени с пътникопотока по автобусните линии. Всяко превозно средство следва да бъде индивидуализирано чрез следните данни: марка, модел; регистрационен номер; свидетелство за регистрация номер; клас по чл. 149 от ЗДвП; собственик на автобуса; принадлежност на автобуса към лиценз №, издаден на превозвач; предназначение на автобуса (основен/резервен).

*Забележка: при подаване на офертата покриването на изискването се удостоверява чрез представяне на декларация за техническото оборудване, което ще бъде използвано за изпълнение на поръчката – чл. 64, ал. 1, т. 9 от ЗОП.*

1. **НАЧИН ЗА ОБРАЗУВАНЕ НА ПРЕДЛАГАНАТА ЦЕНA.**

Цената на пътникокилометър ще бъде база, на която ще бъдат формирани цените на всички билети по автобусните линии. Цената на билет ще се определя, като се умножи предложената цена за пътникокилометър по разстоянието в километри от една до друга точка по маршрута, съгласно съответното утвърдено и приложено маршрутно разписание. При определяне цената на билет стойността му ще се закръгля до първия знак след десетичната запетая.

Предложените цени включват действителните разходи за изпълнение на поръчката. Посочената обща стойност включва всички разходи по изпълнение на предмета на обществената поръчката, включително разходи съобразно избраната организация и методология на работа за мобилизация, възнаграждения, социални и здравни плащания, свързани с работата на екипа ни, плащания към подизпълнителите, осигуряване на офис, оборудване, консумативи, извършени работи, труд, вложени материали, технически средства, пособия, хардуерни и софтуерни приложения, механизация, гориво, транспорт, енергия, контрол върху качеството, управление, данъци, лицензи, застраховки, плащания към бюджета и други подобни, както и непредвидени разходи и печалба.

Участникът следва да посочи цените на всички превозни документи за превоз на пътници на територията на община Елин Пелин, определени в съответствие с нормативните актове, които ще прилага при изпълнение на транспортната задача.

1. **СРОК НА ВАЛИДНОСТ НА ОФЕРТИТЕ.**

90 дни, считано от крайния срок за получаване на оферти.

1. **Методика за определяне на комплексна оценка на офертаТА**

Обществената поръчка се възлага въз основа на икономически най-изгодната оферта, като съгласно чл. 70, ал. 2, т. 3 от ЗОП, икономически най-изгодната оферта ще се определя въз основа на критерий за оценка на офертите **„оптимално съотношение качество/цена“**.

Оценка на допуснатите оферти се извършва съгласно следната утвърдена от възложителя методика за оценка на офертите при следните показатели и тежест за определяне на общата комплексна оценка (КО):

**Общата комплексна оценка за класиране на участниците се формира от следните показатели:**

**- Екологични предимства – с тежест в комплексната оценка 25%;**

**- Цена за изпълнение на поръчката – с тежест в комплексната оценка 25%;**

**- Допълнителни услуги, предлагани от участника (климатизация на автобусите) – с тежест в комплексната оценка 25%;**

**- Възраст на автопарка на участника – с тежест в комплексната оценка 25%;**

**Общата комплексна оценка за класиране на участниците се формира съгласно следната формула:**

**КО = О1 x 0,25 + О2 x 0,25 + O3 x 0,25 + O4 x 0,25**

Където:

- **(О1)** е показателя „Екологични предимства“;

**- (0,25)** е тежестта на показателя (О1) в комплексната оценка (КО) - 25%;

**- (О2)** е показателя „Цена за изпълнение на поръчката“;

**- (0,25)** е тежестта на показателя (О2) в комплексната оценка (КО) - 25%;

**- (О3)** е показателя „Допълнителни услуги, предлагани от участника (климатизация на автобусите)“ ;

- **(0,25)** е тежестта на показателя (О3) в комплексната оценка (КО) - 25%;

**- (О4)** е показателя „Възраст на автопарка на участника“;

- **(0,25)** е тежестта на показателя (О4) в комплексната оценка (КО) - 25%;

**Максималната обща комплексна оценка ( КО ) е 100 точки.**

Когато комплексните оценки на две или повече оферти са равни, с предимство се класира офертата, в която се съдържа по-ниска предложена цена.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с предходното изречение.

Комисията прилага методиката на оценяване, базираща се на точкова система.

Класирането на допуснатите оферти се извършва в низходящ ред въз основа посочената методика и показатели.

**УКАЗАНИЯ ЗА ОПРЕДЕЛЯНЕ**

**НА ОЦЕНКАТА ПО ВСЕКИ ПОКАЗАТЕЛ**

1. **Екологични предимства (О1).**

Показателят се оферира в техническото предложение за изпълнение на поръчката, изготвено съгласно Приложение № 2.

Максималният брой точки по посочения показател е 100 точки.

Под „Екологични предимства“ се разбира екологичност на превозните средства в зависимост от съответствието им с екологична категория ЕВРО.

По настоящият подпоказател се оценяват екологичните характеристики на предвидените за изпълнение на поръчката автобуси, както следва:

- ЕВРО 6 - 100 точки

- ЕВРО 5 - 80 точки

- ЕВРО 4 - 70 точки

- ЕВРО 3 и по-ниско - 50 точки

- без ЕВРО - 0 точки

Забележка: *показателя „екологични предимства (О1)“ трябва да бъде офериран от участниците за всяко превозно средство от категорията на основните автобуси (без резервните такива), предвидено за изпълнение на поръчката, като оценката по показателя се формира в резултат на средноаритметична операция (сборът на отделните показатели на основните автобуси се разделя на техния брой). Оценката се закръгля до втория знак след десетичната запетая.*

1. **Цена за изпълнение на поръчката (О2)**.

Цената за изпълнение на поръчката се оферира в ценовото предложение на участника, изготвено съгласно *Приложение № 3*

Максималният брой точки по посочения показател е 100 точки.

Оценяват се ценовите предложения на участниците – и по-конкретно – предлаганата цена за пътникокилометър.

Участникът, предложил най-ниската цена на пътникокилометър пробег получава максималният брой точки – 100.

Оценката по показателя се определя по формулата:

**О2 = О2 мин.**  **х 100**

**О2 у**

**Където:**

* ***О2*** *е оценката на цената за изпълнение на поръчката на оценявания участник.*
* ***О2 мин.*** *е най-ниската предложена цена за пътникокилометър.*
* **О2 у** *е цената за пътникокилометър, предложена от участника, чието предложение се оценява.*
* **100** *е максималния брой точки които може да се получат по показателя.*

**Стойността на получената оценка по показателя се закръгля до втория знак след десетичната запетая.**

1. **Допълнителни услуги, предлагани от участника (климатизация на автобусите) (О3)**.

Показателя се оферира в техническо предложение за изпълнение на поръчката, изготвено съгласно Приложение № 2.

Максималният брой точки по посочения показател е 100 точки.

По този подпоказател се оценява нивото на климатизация на основните автобуси, предложени от участника за изпълнение на поръчката, както следва:

* над 13 куб.м на час на пътник - 100 точки;
* до 13 куб. м на час на пътник - 50 точки;
* без климатизация - 0 точки.

*Забележка: показателя „Допълнителни услуги, предлагани от участника (климатизация на автобусите) (О3)“ трябва да бъде офериран от участниците за всяко превозно средство от категорията на основните автобуси (без резервните такива), предвидено за изпълнение на поръчката, като оценката по показателя се формира в резултат на средноаритметична операция (сборът на отделните показатели на основните автобуси се разделя на техния брой). Оценката се закръгля до втория знак след десетичната запетая.*

1. **Възраст на автопарка на участника (О4).**

Показателя се оферира в техническо предложение за изпълнение на поръчката, изготвено съгласно Приложение № 2.

Максималният брой точки по посочения показател е 100 точки.

По този подпоказател се оценява възрастта на основните автобуси, в зависимост от датата на първоначална регистрация на превозното средство, предложени от участника за изпълнение на поръчката, както следва:

- възраст от 0 до 2 години - 100 точки

- възраст от 2 до 4 години - 80 точки

- възраст от 4 до 7 години - 70 точки

- възраст от 7 до 10 години - 50 точки

- възраст над 10 години - 0 точки

*Забележка: показателя „Възраст на автопарка на участника (О4)“ трябва да бъде офериран от участниците за всяко превозно средство от категорията на основните автобуси, предвидено за изпълнение на поръчката, като оценката по показателя се формира в резултат на средноаритметична операция (сборът на отделните показатели на основните автобуси се разделя на техния брой). Оценката се закръгля до втория знак след десетичната запетая.*